mk hbs_cyr hbs_cyr ba ru ru mk mk mk mk mk mk hbs_cyr hbs_cyr en mk hbs_cyr mk ru mk mk mk mk mk hbs_cyr ru mk mk mk mk mk mk hbs_cyr mk ru uk mk mk mk mk mk mk hbs_cyr ru ru ru mk ru mk sv mk hbs_cyr hbs_cyr ru de en de mk en mk mk mk mk mk mk mk en en en fa en en en en en mk mk mk en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en mk mk mk mk mk en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en
Ученичката Сара Долеска на Семинар за лица со оштетен вид – СОУ Ѓорче Петров
Техничар за мебел и ентериер
Промотивно видео – уписи 2021
Промотивно видео – патронат
Ученичката Сара Долеска на Семинар за лица со оштетен вид
This entry was posted on November 24, 2016 by Мартин Цветковски
Во периодот од 03.11.2016 до 12.11.2016 год, во градот Арад, Романија се одржа семинар на тема: Лица со оштетен вид, организиран од Невладината Организација ЦМА Крик, кофинансиран од Erasmus+ преку Националната агенција на Република Македонија, во домаќинство на романската Невладина Организација Ofensiva Tinerilor.
Семинарот вклучуваше 20  учесници од: Романија, Македонија, Бугарија, Кипар и Грција. Претставник и учесник од нашиот град и од нашето училиште беше ученичката Сара Долеска од IV-3 клас.Во текстот што следува, таа говори за содржината и активностите на Семинарот.
„Дневните активности за време на семинарот беа засновани врз учење и предавања од страна на стручни и обучени тренери за состојбите на лицата со оштетен вид, нивните способности, начин на извршување на секојдневните обврски, професионална кариера и сл. Организирани беа и работилници, вежби и игри со лицата со попречености во видот,сето тоа прикажано преку дел од учесниците кои беа со 100% оштетен вид и учесници со делумно оштетен вид кои претставуваа живи примери за тоа дека попреченостите не се пречка за неуспех во животот. Напротив овие лица претставуваа мотивација и пример дека со силна желба и труд се постигнува се. Дел од нив иако со целосна и делумна оштетеност во видот успеале да станат студенти, магистри, професори…
На семинарот беа презентирани сите методи и техники кои ги користат лицата со оштетен вид со цел полесно да ги извршуваат секојдневните активности и да можат да функционираат како нормални луѓе (употребата на Брева опрема, ориентација во просторот со белиот стап, техники за водење на слепо лице, софтверската аудио програма JAWS која ја употребуваат за компјутерска работа и сл)
Главната цел на семинарот беше стекнување знаења, способности и искуства за работа со лицата со оштетен вид, организирање на разни активности и настани во кои ќе бидат вклучени овие лица.
Во склоп на активностите на семинарот, беше организирана посета на Сојузот на лица со оштетен вид, како и посета на училиште за деца со попречености во развојот и деца со оштетен вид, каде имавме можност да се сретнеме со деца кои следат настава за физиотерапевти и извршуваат практична настава во болнички установи.
Голема гордост и задоволство ми претставуваше да учествувам на еден ваков семинар од којшто стекнав нови искуства, незаборавни импресии и се здобив со нови знаења за лицата со оштетен вид  кои заслужуваат голема почит и внимание. Голема благодарност до сите организатори и Националната агенција на Република кои го организираа и поддржаа  овој семинар, благодарност и до директорот Дејан Димоски и класната раководителка Елизабета Мицкоска за големата поддршка“.
Leave a comment Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
← Хуманитарна забава за „Порака“
Втора награда за литературна творба за нашата ученичка Јуле →
Провери го изворот пред да споделиш нешто
Повик за учество во Erasmus проект во Опвијк, Белгија
Повик за учество во Erasmus проект во Витербо, Италија
Почеток на училишна година 2022/2023
Конкурс за упис во прва година во учебната 2022/2023 – Второ пријавување
· © 2022 СОУ Ѓорче Петров · Powered by · Designed with the Customizr Theme ·